\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Swydd Ddisgrifiad**

**Teitl y Swydd:** Swyddog Cyfryngau Cymdeithasol a Chyfathrebu

**Cyflog:** Graddfa NJC Pwyntiau 23-25 £26,999 - £28,785

Man Cychwyn 23 £26,999 pro-rata £16,199

**Oriau:** 21 awr yr wythnos

**Gweithle:** Caerffili

**Yn atebol i:** Rheolwr Polisi a Rhaglenni

**Perthnasoedd Allweddol:** Tîm Staff AC, Bwrdd Cyfarwyddwyr AC, Aelodau AC

**Cytundeb:** Cytundeb am gyfnod gosod tan 31ain Mawrth 2021

*(potensial ar gyfer estyniad yn amodol ar gyllid)*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Proffil amlinellol o'r swydd:**

* Hyrwyddo Anabledd Cymru a'i negeseuon i aelodau, rhanddeiliaid, cyllidwyr a chefnogwyr cyfredol a’r rheiny sydd â photensial i fod, gan ymgysylltu â nhw drwy holl lwyfannau cyfryngau digidol a chymdeithasol AC i dyfu ymgyrchoedd y mudiad a chreu incwm.

**Gofynion allweddol rôl Swyddog Cyfryngau Cymdeithasol a Chyfathrebu**

* Datblygu ymgyrchoedd ar-lein
* Datblygu cynnwys ar gyfer gwefannau a llwyfannau cyfryngau cymdeithasol
* Ymestyn cyrhaeddiad AC ar-lein i randdeiliaid
* Cynhyrchu e-newyddion a galwadau i weithredu
* Cydlynu â chyfryngau’r brif ffrwd ar straeon newyddion sy’n ymwneud ag AC a materion eraill
* Cynhyrchu cynnwys gweledol ac ysgrifenedig o ansawdd uchel i ysgogi ymgysylltiad ar draws llwyfannau cyfryngau cymdeithasol digidol AC
* Dadansoddi ac adrodd ar effaith rhaglen ymgysylltu ddigidol AC

**Cyfrifoldebau’r Swydd:**

**Ymchwil a strategaeth**

* Datblygu dealltwriaeth gref o'r sector, mudiadau partner, cynulleidfaoedd ar-lein a'r math o gynnwys sy'n annog ymgyrchu a chodi arian yn llwyddiannus.
* Mapio ein cynulleidfaoedd ac yn benodol y dylanwadwyr digidol sy'n berthnasol i amcanion ymgyrchu a chodi arian AC.
* Gweithio'n agos gyda'r Rheolwr Polisi a Rhaglenni i ddatblygu strategaeth ar gyfer cynnwys y we sy'n cryfhau ac yn ehangu strategaeth gyfathrebu, ymgyrchu a chodi arian AC.
* Ymchwilio a datblygu dull dwyieithog (Cymraeg a Saesneg) o gyfathrebu ar-lein AC (cyfryngau cymdeithasol a gwefan).

**Creu cynnwys**

* Datblygu syniadau creadigol ar gyfer cynnwys a chynyddu cyfleoedd i glicio a throsi, gan gynyddu lefelau ymgysylltu digidol AC.
* Cynhyrchu cynnwys gweledol a graffig sy’n mynd i ddenu sylw ar gyfer gwefan AC a sianeli cyfryngau cymdeithasol, gyda chefnogaeth gyfyngedig gan gyflenwyr allanol, gan gynnwys ond heb fod yn gyfyngedig i fideo, delweddau, ffeithluniau ac animeiddiadau.
* Sicrhau cydymffurfiad â gofynion gwelededd cyllidwyr a defnyddio'r arian hwn yn fwy creadigol, drwy gynhyrchu cynnwys sy’n mynnu sylw i gynorthwyo a hyrwyddo'r gwaith a wneir gyda chyllido allanol.
* Chwilio'n rhagweithiol am gyfleoedd newydd am gyllido a phartneriaeth ar gyfer gweithgareddau cyfathrebu gyda'r sector preifat, melinau trafod ac eraill - i gryfhau'r gyllideb bresennol a chynyddu cyrhaeddiad brand AC
* Datblygu syniadau a chynnwys i’r we ar gyfer adroddiad blynyddol AC
* Sicrhau bod yr holl gynnwys yn cydweddu â’n brand, yn gyson o ran arddull, ansawdd a chywair, a'i fod ar ei fwyaf cyfleus o ran ei ganfod a phrofiad y defnyddiwr ar draws pob sianel, gan gynnwys ar-lein, cyfryngau cymdeithasol, symudol, fideo ac argraffu.
* Sicrhau bod AC yn cynnal arfer gorau o ran hygyrchedd i’r we i bobl anabl.
* Creu, rheoli a gweithredu pob ymgyrch farchnata e-bost a chyfathrebiadau i aelodau a rhanddeiliaid.
* Ysgrifennu a dosbarthu e-newyddion yn rheolaidd.
* Datblygu a gweithredu pob prosiect marchnata a hysbysebu ar-lein.

**Mesur a gwerthuso**

* Cymryd perchnogaeth o adrodd a dadansoddi ymdrechion cyfathrebu digidol AC.
* Cynnal profion defnyddioldeb parhaus i fesur effeithiolrwydd cynnwys, drwy gasglu data a thrafod dadansoddeg, a gwneud argymhellion yn seiliedig ar y canlyniadau hynny.
* Cynnal llyfrgell gyfoes o gynnwys a ddatblygwyd gan AC.

**Olrhain a rhannu arfer gorau**

* Cadw’n gyfoes a deall sut i ddefnyddio technolegau sy'n dod i'r amlwg mewn cyfryngau newydd.
* Parodrwydd i rannu gwybodaeth, mewnwelediad, arfer gorau a syniadau ar gyfer cynnwys, gan gynnwys cynnal sesiynau cyfnewid gwybodaeth ar gyfer cydweithwyr eraill.

**Dyletswyddau cyffredinol**

* Ymgymryd ag unrhyw ddyletswyddau eraill yn ôl y galw, ac sy'n gyson ag amcanion y rôl.